text: [{"text_idx": "#000000", "text": "Leitar tu\u0301 eftir Nudlavirkinum, try\u0301st her"}, {"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000002", "text": "vi\u00f0merkingarMest lisnu nudlarnir i\u0301 2014 - NUDLAR on Ein gongutu\u0301r vi\u00f0 sjo\u0301varma\u0301lanMest lisnu nudlarnir i\u0301 2014 - NUDLAR on Eg havi a\u0301lit a\u0301 f\u00f8royingumMest lisnu nudlarnir i\u0301 2014 - NUDLAR on S\u00f8gan um MC-Ha\u0301r \u2013 Fyrstu a\u0301riniMest lisnu nudlarnir i\u0301 2014 - NUDLAR on Lisbeth er ordiligt fo\u0301lkMest lisnu nudlarnir i\u0301 2014 - NUDLAR on Vi\u00f0 Anthony i\u0301 oyrunum og Agga i\u0301 huganum"}, {"text_idx": "#000004", "text": "Fa\u0301a vit nakranti\u0301\u00f0 Prix F\u00f8royar aftur?"}, {"text_idx": "#000005", "text": "Nu\u0301 10 a\u0301r eru fra\u0301li\u00f0in si\u0301\u00f0an seinastu fer\u00f0, at eg lutto\u0301k i\u0301 Prix F\u00f8royum, so kann eg ikki anna\u00f0 enn gerast eitt sindur nostalgiskur. Hetta var samstundis eisini seinastu fer\u00f0, at Prix F\u00f8royar bleiv skipa vi\u00f0 einari sto\u0301rari finalu i\u0301 Nor\u00f0urlandahu\u0301sinum. I\u0301 2005 var Prix F\u00f8royar ein li\u0301til partur av sto\u0301ra Atlantic Music Event sy\u0301nisglugganum."}, {"text_idx": "#000006", "text": "Ta\u00f0 var ein o\u0301tru\u0301liga mennandi og gevandi uppliving at luttaka i\u0301 Prix F\u00f8royum b\u00e6\u00f0i i\u0301 1999 og i\u0301 2003, og sum bla\u00f0ma\u00f0ur i\u0301 2005."}, {"text_idx": "#000007", "text": "Eg hugsi ofta, um hvat Prix F\u00f8royar gj\u00f8rdi vi\u00f0 f\u00f8royska to\u0301nleikapallin. Men eisini, um, hvat ein ti\u0301li\u0301k kapping hev\u00f0i gj\u00f8rt vi\u00f0 ti\u0301 talentmassa vit hava i\u0301 dag. Har eru so no\u0301gv fo\u0301lk, i\u00f0 sita inni vi\u00f0 stro\u0301rum talentum, i\u00f0 tey a\u0301ttu at blivi\u00f0 motivera\u00f0i til at bru\u0301ka."}, {"text_idx": "#000008", "text": "Sja\u0301lvandi er alt ta\u00f0 upplagda, at sakna vi\u00f0 Prixnum t.d.:"}, {"text_idx": "#000009", "text": "At eini 900 ny\u0301ggj l\u00f8g blivu skriva\u00f0i til Prixi\u00f0, tey 10 a\u0301rini ta\u00f0 var.\nAt nakrar av bestu mentanarsendingunum i\u0301 Sjo\u0301nvarpi\u00f0 hevur gj\u00f8rt, vo\u0301r\u00f0u gj\u00f8rdar i\u0301 sambandi vi\u00f0 Prixi\u00f0.\nAt vit sluppu at uppliva okkara fremstu talentir a\u0301 palli i\u0301 Nor\u00f0urlandahu\u0301sinum.\nAt vit to\u0301nleikarar sluppu inn i\u0301 stovurnar hja\u0301 n\u00e6rum \u00f8llum f\u00f8royingum i\u0301 gj\u00f8gnum Sjo\u0301nvarpi og U\u0301tvarpi\u00f0."}, {"text_idx": "#000010", "text": "Men so er ta\u00f0 eisini spenningurin, kenslan rundanum og motivatio\u0301nin, i\u00f0 vit \u00f8ll fingu til at gera to\u0301nleik, fyri at kunna luttaka, vi\u0301sa okkum fram fyri einum kvalifisera\u00f0um do\u0301marapaneli, fyri at bli\u0301va viga\u00f0i, og vo\u0301nandi funnin no\u0301g tung til at sleppa i\u0301 Nor\u00f0urlandahu\u0301si\u00f0, at luttaka i\u0301 ti\u0301 st\u00f8rsta showcase tiltakinum, i\u00f0 vit h\u00f8vdu."}, {"text_idx": "#000011", "text": "Venjingarlegurnar, i\u00f0 vit fo\u0301ru a\u0301, a\u0301\u00f0renn finalurnar vo\u0301ru eisini o\u0301metaliga go\u0301\u00f0ar, og eisini gevandi. Well, all in all, so eri eg o\u0301metaliga gla\u00f0ur fyri, at eg slapp at uppliva Prix F\u00f8royar og vera partur av ti\u0301."}, {"text_idx": "#000012", "text": "Eg haldi at i\u0301 hesum sponsor ti\u0301\u00f0um, hev\u00f0i veri\u00f0 framu\u0301r, um Kringvarpi\u00f0 og Nor\u00f0urlandahu\u0301si\u00f0 kanna\u00f0u m\u00f8guleikan fyri at finna sponsorar til at gjalda fyri eitt ny\u0301tt Prix F\u00f8royar, eitt vi\u00f0 finalu i\u0301 Sjo\u0301nvarpi u\u0301r Nor\u00f0urlandahu\u0301sinum. Vi\u00f0 innlei\u00f0andi umf\u00f8rum, gjarna kring alt landi\u00f0 (ta\u00f0 var sku sjarmerandi), gjarna sent beinlei\u00f0is i\u0301 u\u0301tvarpi\u00f0 ella vi\u00f0 simplari sjo\u0301nvarpsstreaming (2-3 kamera) og finalu i\u0301 Nor\u00f0urlandahu\u0301sinum, undanumfarssjo\u0301nvarpssendingar vi\u00f0 Johan i\u0301 Kollafir\u00f0i ella Tro\u0301ndi Vatnhamar, og annars bara bunkum av to\u0301nleiki."}, {"text_idx": "#000013", "text": "A\u0301 Facebook er ein bo\u0301lkur, i\u00f0 vil hava prixi\u00f0 aftur a\u0301 skra\u0301, fari i\u0301 hann so standa vit sterkari."}, {"text_idx": "#000014", "text": "10% hava ikki ra\u0301\u00f0 til mat"}, {"text_idx": "#000015", "text": "L\u00f8gma\u00f0ur fegnast um, at vit eru heimsins lukkuligasta land, hann leggur einki i\u0301, um bert 40% av F\u00f8roya fo\u0301lki hevur a\u0301lit a\u0301 hann. Men hvat man hann halda um, at kanningin hja\u0301 Fo\u0301lkaheilsura\u0301\u00f0num, vi\u0301sir, at 10% av okkum ikki h\u00f8vdu ra\u0301\u00f0 til mat seinasta ma\u0301na\u00f0in?"}, {"text_idx": "#000016", "text": "Sa\u0301 a\u0301hugaverdu kjaksendingina eftir Dag og Viku fra\u0301 i\u0301 gja\u0301r, har A\u0301rni Gregersen, Liljan Weihe og Annleyg Lamhauge umr\u00f8ddu kanningina hja\u0301 Fo\u0301lkaheilsura\u0301\u00f0num og hvussu og hvat fra\u0301 kanningini bleiv bori\u00f0 fram. A\u0301hugavert kjak, vi\u00f0 fleiri vinklum, men ta\u00f0 mest r\u00e6\u00f0andi, i\u00f0 eg hoyrdi i\u0301 sendingini var, ein u\u0301ts\u00f8gn hja\u0301 Annleyg Lamhauge, i\u00f0 hv\u00f8rki A\u0301rni ella Liljan to\u0301ku til si\u0301n, nevniliga at 10% av teimum atspurdu ikki h\u00f8vdu ra\u0301\u00f0 til mat seinasta ma\u0301na\u00f0in."}, {"text_idx": "#000017", "text": "Orsaka\u00f0 meg, men liva vit ikki i\u0301 einum somiki\u00f0 ri\u0301kum landi, at hetta ikki eigur at henda?"}, {"text_idx": "#000019", "text": "Eg endurtaki: ti\u0301ggjundi hv\u00f8r av okkum hevur ikki ra\u0301\u00f0 til mat!"}, {"text_idx": "#000020", "text": "Nu\u0301 ma\u0301 okkurt henda, og tit sum kroystu flatskattin i\u0301 gj\u00f8gnum, og sostatt gj\u00f8rdu st\u00e6ttarmunin st\u00f8rri. Vo\u0301nandi fa\u0301a tit eitt sindur ilt i\u0301 hjarta um, at ta\u00f0 st\u00f8\u00f0u tit hava sett okkara veikastu i\u0301, men mest av \u00f8llum vo\u0301ni eg, at hetta f\u00e6r tykkum at gera okkurt vi\u00f0 st\u00f8\u00f0una, og ta\u00f0 beint nu\u0301."}, {"text_idx": "#000021", "text": "Hetta er sku gott sjo\u0301nvarp"}, {"text_idx": "#000023", "text": "Well so sto\u0301\u00f0 man aftur vi\u00f0 valinum um at hyggja at Degi og viku ella X-Factor. Nu\u0301 hondbo\u0301ltsdystur er i\u0301 kv\u00f8ld, hevur Kringvarpi\u00f0 ikki X-Factor beint eftir Dag og Viku, og ma\u0301tti eg ti\u0301 taka eitt val. Ti\u0301li\u0301kt er hent a\u0301\u00f0ur, og ta\u0301 tykist ta\u00f0, sum eg alti\u0301\u00f0 velji X-Factor. Kanska ti\u0301 har ver\u00f0i eg sum oftast undirhildin, i\u00f0 er endama\u0301li\u00f0 vi\u00f0 X-Factor. Me\u00f0an Dagur og vika als ikki alti\u0301\u00f0 livir upp til si\u0301tt endama\u0301l, i\u00f0 sum kunnugt ikki er undirhald."}, {"text_idx": "#000024", "text": "So var\u00f0 eisini i\u0301 kv\u00f8ld, og eg ma\u0301 siga, at eg bleiv undirhildin r\u00e6\u00f0uliga v\u00e6l. Ta\u00f0 finnast neyvan st\u00f8rri showmenn i\u0301 donskum sjo\u0301nvarpi enn Thomas Blachman, og hann var i\u0301 essinum i\u0301 kv\u00f8ld. Hann elskar leiklutin sum bjargingarma\u00f0urin hja\u0301 danskari mentan."}, {"text_idx": "#000025", "text": "Signalvir\u00f0i\u00f0 i\u0301, at Blachman bru\u0301kti eitt Jobcenter til si\u0301n super bootcamp, er so feitur, at man ma\u0301 antin elska ella hata mannin. Well, undirhaldi\u00f0 var fi\u0301nt, og sumt av ti\u0301 hev\u00f0i eisini ein fra\u0301li\u0301kan brodd. Ti\u0301 kundi eg gla\u00f0ur sta\u00f0festa eftir sendingina, at eg hev\u00f0i tiki\u00f0 r\u00e6tta vali\u00f0."}, {"text_idx": "#000026", "text": "Ta\u00f0 kendist to\u0301 gott, at kunna skifta yvir a\u0301 Gekkin, har truckf\u00f8rarin u\u0301r Nor\u00f0depli vann a\u00f0ru viku a\u0301 ra\u00f0, fyri si\u0301\u00f0an at zappa aftyr yvir a\u0301 DR aftur, har buking av samkyndum i\u0301 Russlandi var a\u0301 skra\u0301nni, eftir at idiotiska parlamenti\u00f0 atkv\u00f8ddi fyri eina lo\u0301g, sum ger ta\u00f0 o\u0301lo\u0301gligt at ly\u0301sa fyri tilt\u00f8kum til stu\u00f0uls fyri r\u00e6ttindum hja\u0301 samkyndum."}, {"text_idx": "#000027", "text": "Guviti, um ta\u00f0 ma\u0301li\u00f0 var i\u0301 Degi og Viku, men ta\u00f0 si\u0301ggi eg nokk seinni i\u0301 kv\u00f8ld, antin a\u0301 netinum ella i\u0301 endursendingini, um okkurt fr\u00e6gari ikki lokkar meira."}, {"text_idx": "#000028", "text": "Ja, so var man aftur uppi i\u0301 u\u0301tvarpinum ein tu\u0301r, Ey\u00f0finn Jensen hev\u00f0i bjo\u0301\u00f0a m\u00e6r til brunsj, ein sending vi\u00f0 einum leskiligum navni\u00f0, i\u00f0 kanska ikki heilt kom til si\u0301n r\u00e6tt, ho\u0301ast b\u00e6\u00f0i sjokola\u0301ta og kaffi smakka\u00f0u v\u00e6l. Men l\u00f8tan var hugnalig."}, {"text_idx": "#000029", "text": "Ey\u00f0finn dugur v\u00e6l at skapa ein behagiliga stemning, og eg haldi, at pra\u0301ti gekk fi\u0301nt. Nu\u0301 hevur Ey\u00f0finn lagt sendingina a\u0301 heimasi\u0301\u00f0una hja\u0301 Kringvarpinum, og ti\u0301 vildi eg fegin deila hana vi\u00f0 tykkum, i\u00f0 ikki hoyrdu hana, ella sum bara hildu to\u0301nleikin, i\u00f0 eg valdi vera somiki\u00f0 go\u0301\u00f0an, at tit mugu endurhoyra hana."}, {"text_idx": "#000031", "text": "Annars er ein stuttlig s\u00f8ga, ta\u00f0 var heldur roksutt at finna tann eina sangin, Beat Street vi\u00f0 Grandmaster Melle Mel and the Furious Five, ikki beinlei\u00f0is ein, i\u00f0 liggur fremst i\u0301 telduskipanini hja\u0301 Kringvarpinum, og eg a\u0301tti hann bara a\u0301 einum slitnum kasettubandi. So ta\u00f0 enda\u00f0i vi\u00f0, at Ey\u00f0finn Jensen noyddist a\u0301 iTunes fyri at finna hann. Ti\u0301 sja\u0301lvandi ma\u0301tti hann vi\u00f0. Seinni i\u0301 dag, var eg ein tu\u0301r i\u0301 Tinghu\u0301sinum a\u0301 Hjalla i\u0301 dag a\u0301 u\u0301tkikk eftir sto\u0301lum og hyllum til mi\u0301tt komandi bo\u0301kasavn. Ta\u0301 la\u0301 Beat Street LP\u2019in vi\u00f0 Grandmaster Melle Mel and the Furious Five har. Hana keypti eg sja\u0301lvandi beinanvegin, saman vi\u00f0 seks \u00f8\u00f0rum rapp LP\u2019um fra\u0301 ta\u00f0 rapp var ungt og spennandi."}, {"text_idx": "#000032", "text": "Gle\u00f0i meg til at pra\u0301ta vi\u00f0 Ey\u00f0finn"}, {"text_idx": "#000033", "text": "Eg eri ju\u0301st li\u00f0ugur at finna fram teir sangir, sum eg \u00e6tli m\u00e6r at sp\u00e6la i\u0301 sendingini Brunsj, kl. 10.15 i\u0301 dag mikumorgunin 16. januar. Hetta er sending vi\u00f0 Ey\u00f0finni Jensen, sum verti, i\u00f0 hevur gestir beinlei\u00f0is i\u0301 u\u0301tvarpsh\u00f8lunum. Eg havi hoyrt onkra sending, og haldi, at hann dugur sera v\u00e6l at gera samr\u00f8\u00f0urnar vi\u00f0komandi, ti\u0301 gle\u00f0i eg meg. Ho\u0301ast eg i\u0301 skrivandi stund ani li\u0301ti\u00f0 um, hvat vit fara at pra\u0301ta um."}, {"text_idx": "#000034", "text": "Mi\u0301n listi av sangum er fj\u00f8lbroyttur, og eg haldi, at allir sangirnir, i\u00f0 eg havi valt eru serstakliga go\u0301\u00f0ir, ti\u0301 vo\u0301ni eg, at tit lesarar i\u0301 morgin eina l\u00f8tu eisini gerast lurtarar. ."}, {"text_idx": "#000035", "text": "Eg havi annars avgj\u00f8rt, at 2013 skal vera eitt framu\u0301rskarandi a\u0301r, vo\u0301nandi er ta\u00f0 ikki bert galdandi fyri meg, men fyri allar tykkum mi\u0301nar (o\u0301)tru\u0301gvu lesarar."}, {"text_idx": "#000036", "text": "A\u0301heitan a\u0301 allar f\u00f8royskar journalistar"}, {"text_idx": "#000037", "text": "Nu\u0301 er mi\u0301n li\u0301tli mi\u00f0il her ikki ein journalistiskur mi\u00f0il, so eg eri ikki tann, i\u00f0 vanliga heldur mikrofonina i\u0301 gronina a\u0301 makthavarunum, ti\u0301 fari eg at heita a\u0301 tykkum, i\u00f0 starvast a\u0301 ordiligum mi\u00f0lum, um at spyrja kringvarpsstjo\u0301ran Dia Midjord um naka\u00f0, i\u00f0 tit faktiskt longu a\u0301ttu at havt spurt hann."}, {"text_idx": "#000038", "text": "Hvussu no\u0301gv sparir Kringvarpi\u00f0 vi\u00f0 at skerja allar fri\u0301yrkissendingarnar i\u0301 u\u0301tvarpinum?"}, {"text_idx": "#000040", "text": "Ors\u00f8kin til at, at eg vil hava tykkum at svara hesum er, at eg als ikki haldi, at svari\u00f0 uppa\u0301 n\u00e6sta spurningin er ja."}, {"text_idx": "#000041", "text": "Vit hava fimm vikur eftir av hesum a\u0301rinum, og fra\u0301 i\u0301 gja\u0301r, hevur Kringvarpsstjo\u0301rin rudda\u00f0 allar sendingar, i\u00f0 vo\u0301ru gj\u00f8rdar av fri\u0301yrkisfo\u0301lki av skra\u0301nni. Talan er samb\u00e6rt portalinum um hesar sendingar:"}, {"text_idx": "#000042", "text": "Altso sjey sendingar, harav tann eina, Morgunbland, vanliga ver\u00f0ur send hv\u00f8nn gerandisdag (haldi eg i\u0301 \u00f8llum f\u00f8rum), hinar eru sendingar, i\u00f0 ver\u00f0a sendar eina fer\u00f0 um vikuna. Sostatt er talan um tilsamans samsy\u0301ning til framlei\u00f0slu av ellivu sendingum um vikuna i\u0301 fimm vikur, ella 55 sendingar, herav eru b\u00e6\u00f0i jo\u0301l og ny\u0301ggja\u0301r, so fleiri sendingar h\u00f8vdu neyvan veri\u00f0 a\u0301 skra\u0301 ali\u0301kav\u00e6l. Ta\u00f0 eg kenni til l\u00f8narlagi\u00f0 hja\u0301 fri\u0301yrkisfo\u0301lki i\u0301 Kringvarpinum, skuldi ta\u00f0 undra\u00f0 meg almiki\u00f0, um sparingin er yvir kr. 100.000,-"}, {"text_idx": "#000043", "text": "Vit tosa sostatt um, at Kringvarpi\u00f0 f\u00e6r eitt undirskot uppa\u0301 3,7 i\u0301sta\u00f0in fyri 3,8 mio\u0301. Ella vi\u00f0 \u00f8\u00f0rum or\u00f0um ski\u0301t li\u0301kamiki\u00f0."}, {"text_idx": "#000044", "text": "Kann ein av tykkum, sum hevur ein ordiligan mi\u00f0il ikki kanna hetta her, og kanska koma vi\u00f0 uppfylgjandi spurninginum til Dia, um hann bara ger hetta fyri at provokera, og vi\u0301sa politiska myndugleikanum, hvar ska\u0301pi\u00f0 skal standa?"}, {"text_idx": "#000045", "text": "Sum ein, i\u00f0 rindar Kringvarpsgjald, so haldi eg als ikki, at hetta er stuttligt ella naka\u00f0, i\u00f0 kann go\u0301\u00f0takast av einum almennum stjo\u0301ra, serliga einum, i\u00f0 hevur lutvi\u0301sa a\u0301byrgd i\u0301 ringu st\u00f8\u00f0uni eftir av hava siti\u00f0 i\u0301 sty\u0301rinum i\u0301 fy\u0301ra a\u0301r."}, {"text_idx": "#000046", "text": "Hatta er ikki eitt kamar!"}, {"text_idx": "#000047", "text": "Hatta er ikki eitt kamar, hatta er eitt bor\u00f0 sum stendur uppia\u0301 n\u00f8krum kassum uttanfyri, or\u00f0ini eigur mi\u0301n fy\u0301ra a\u0301ra gamli og serstakliga fitti sonur Tummas, i\u00f0 saman vi\u00f0 m\u00e6r hugdi at Spi\u0301skamarinum vi\u00f0 karismatiska sjo\u0301nvarpskokkinum Gutta Winther."}, {"text_idx": "#000048", "text": "Tummas hev\u00f0i siti\u00f0 i\u0301 pu\u0301ra upptikin av telduski\u0301ggjanum, har Gutti heinta\u00f0i rabarbur, fann r\u00f8ttu \u00f8lina og baka\u00f0i dry\u0301l. Ta\u0301 Gutti so fo\u0301r vi\u00f0 bili til A\u0301rnafjar\u00f0ar, var Tummas skjo\u0301tur at vi\u00f0merkja, nu\u0301 fer hann at fiska, og ta\u0301 Gutti l\u00f8tu seinni var umbor\u00f0 a\u0301 einum ba\u0301ti, greiddi Tummas m\u00e6r errin fra\u0301, at hetta var ta\u00f0, sum hann hev\u00f0i sagt fo\u0301r at henda."}, {"text_idx": "#000050", "text": "Ho\u0301ast eg gekk eitt sindur fra\u0301 og til sendingina, ti\u0301 eg hev\u00f0i s\u00e6\u00f0 st\u00f8rsta partin av henni i\u0301 sjo\u0301nvarpinum, so var Tummas klistra\u00f0ur til skermin, og ta\u0301 Gutti skuldi servera matin a\u0301 einum heimagj\u00f8rdum bor\u00f0i u\u0301ti i\u0301 v\u00f8kru na\u0301ttu\u0301rini, so letur i\u0301 Tummas: \u201cHatta er ikki eitt kamar, hatta er eitt bor\u00f0, sum stendur u\u0301ti uppia\u0301 n\u00f8krum kassum uttanfyri\u201d, ta\u00f0 to\u0301k m\u00e6r eina li\u0301tla l\u00f8tu at skilja, at hann referera\u00f0i til heiti\u00f0 a\u0301 sendingini, Spi\u0301skamari\u00f0."}, {"text_idx": "#000051", "text": "Sja\u0301lvt eftir, at sendingin var li\u00f0ug, sat hann bara og hugdi inn i\u0301 ski\u0301ggjan og pra\u0301ta\u00f0i um ta\u00f0, sum hann hev\u00f0i s\u00e6tt. Ta\u0301 eg spurdi hann, um hann vildi si\u0301ggja ein part afturat, bleiv hann spentur og gla\u00f0ur og so var fyrri parturin i\u0301 Saksun settur a\u0301, og Tummas sat heilt bergtikin og hugdi at allari sendingini. Hetta er fra\u0301li\u0301kt sjo\u0301nvarp til ung og gomul."}, {"text_idx": "#000052", "text": "Well, mi\u0301tt poeng var ikki bert at fortelja, at eg eigi skilago\u0301\u00f0 b\u00f8rn. Eg vildi faktiskt ro\u0301sa Kringvarpinum fyri hesar fra\u0301li\u0301ku sendingar. Sum ta\u00f0 er syndarligt, at politiski myndugleikin ikki vir\u00f0ir, hvussu ty\u0301dningarmikil hesin mi\u00f0il er fyri okkara samleika sum tjo\u0301\u00f0."}, {"text_idx": "#000053", "text": "Sum ta\u00f0 er syndarligt, at Kringvarpsstjo\u0301rin bert hevur lati\u00f0 standa til, og nu\u0301 amputerar helvtina av sendiflatuni. Sum ta\u00f0 er synd, at ta\u0301 Kringvarpsstjo\u0301rin roknar, so ma\u0301 man siga 30 fo\u0301lkum upp fyri at spara einar tri\u0301ggjar millio\u0301nir + l\u00f8narv\u00f8kstur."}, {"text_idx": "#000054", "text": "Eg havi uttan iva sum flest onnur r\u00e6ttiliga go\u0301\u00f0an hug til at ilskast inn a\u0301 Dia Midjord, nu\u0301 hann hevur avtiki\u00f0 sto\u0301ran part av sendiflatuni hja\u0301 u\u0301tvarpinum, 3-2 og eina Dag og viku sending. Men eg kann to\u0301 ikki lata vera vi\u00f0 at undrast yvir, at st\u00f8\u00f0an kann vera vor\u00f0in so ring, sum hon er i\u0301 dag. Hetta eigur Dia Midjord ikki allan hei\u00f0urin fyri."}, {"text_idx": "#000055", "text": "Fyri at so no\u0301gv skal mangla i\u0301 nu\u0301 til si\u0301\u00f0st, ma\u0301 Annika Mittu\u0301n hava sty\u0301rt o\u0301vanliga illa fyrra partin av a\u0301rinum, kanska ti\u0301 hon visti, at hon var a\u0301 veg u\u0301t gj\u00f8gnum hur\u00f0ina, ella kanska valdi hon hur\u00f0ina, ti\u0301 hon sa\u0301 hvar lei\u00f0in bar. O\u0301ans\u00e6\u00f0, er hetta o\u0301tru\u0301liga va\u0301naligt av henni. Sty\u0301risforma\u00f0urin fyri Kringvarpi\u00f0 vi\u00f0gekk, at eisini tey h\u00f8vdu veri\u00f0 kunna\u00f0i um fi\u0301ggjarst\u00f8\u00f0una ma\u0301na fyri ma\u0301na."}, {"text_idx": "#000056", "text": "Eg havi ti\u0301 hug at spyrja, hvussu eitt sty\u0301ri kann lata alt fara av sporinum, v\u00e6l vitandi um hvat hendur. Hetta tykist sum nevndararbei\u00f0i a\u0301 st\u00f8\u00f0i vi\u00f0 gomlu Eik nevndina."}, {"text_idx": "#000057", "text": "Men nu\u0301 ljo\u0301\u00f0ar Dia Midjord heilt o\u0301sekur, men ta\u00f0 er hann heldur ikki, hann hevur veri\u00f0 partur av sty\u0301rinum, so hann hevur sostatt samb\u00e6rt formanninum kent st\u00f8\u00f0una alla ti\u0301\u00f0ina, men hevur einki gj\u00f8rt vi\u00f0 hana fra\u0301 1. august til nu\u0301 um mi\u00f0jan november. Hann seg\u00f0i sja\u0301lvur ta\u0301, at ta\u00f0 bar til at reka Kringvarpi\u00f0 vi\u00f0 verandi fi\u0301ggjar\u00e6tlan."}, {"text_idx": "#000058", "text": "O\u0301ans\u00e6\u00f0, er hetta so o\u0301tru\u0301liga illa avsta\u00f0 fari\u00f0, at eg hoyri fo\u0301lk, sum ivast um hetta veruliga er kleyvarskapur."}, {"text_idx": "#000059", "text": "No\u0301gvar eru konspiratio\u0301nsteoriirnar, so sum, at samgongan ynskir at ste\u00f0ga kritisku fj\u00f8lmi\u00f0lunum, og hevur bru\u0301kt politiskt setta sty\u0301risformannin at tryggja hetta."}, {"text_idx": "#000060", "text": "Ein onnur er, at Dia og sty\u0301ri\u00f0 hava lati\u00f0 sta\u00f0i\u00f0 til, so tey kundu geva okkum sjokkvi\u00f0ger\u00f0. So politiski myndugleikin skal kenna seg noyddan at h\u00e6kka\u00f0 ja\u0301ttanina ella Kringvarpsgjaldi\u00f0."}, {"text_idx": "#000061", "text": "Eg veit ikki hvussu og hvat, men helli meg til ta\u00f0, at her er talan um kleyvarskap heldur enn gj\u00f8gnum spekulera\u00f0ar \u00e6tlanir."}, {"text_idx": "#000062", "text": "Hetta er onkursvegna endin a\u0301 einari tilgongd, Kringvarpi\u00f0 hevur du\u0301va\u00f0 uppa\u0301 stovnsf\u00e6i\u00f0, ella pengakassan hja\u0301 gamla u\u0301tvarpinum, me\u00f0an man fra\u0301 politiskari si\u0301\u00f0u ikki hevur vilja h\u00e6kka\u00f0 Kringvarpsgjaldi\u00f0 i\u0301 fleiri a\u0301r, og ikki hevur vilja lagt ta\u00f0 umvegis skattin, og sett eina ordiliga upph\u00e6dd a\u0301 fi\u0301ggjarlo\u0301gina."}, {"text_idx": "#000063", "text": "Nu\u0301 eru uppsparingin bru\u0301kt, eftir \u00f8llum at d\u00f8ma av Anniku Mittu\u0301n og sty\u0301rinum. Ti\u0301 er Dia ein kroystur ma\u00f0ur i\u0301 dag. Men sum fyrrverandi limur i\u0301 Kringvarpssty\u0301rinum, so er hann eisini onkursvegna samsekur, ti\u0301 hann sum sty\u0301rislimur, a\u0301tti at havt ste\u00f0ga Anniku Mittu\u0301n."}, {"text_idx": "#000065", "text": "Her situr man i\u0301 Kongens K\u00f8benhavn sum fer\u00f0ama\u00f0ur og hyggur at f\u00f8royskum sjo\u0301nvarpi a\u0301 telduni, og u\u0301tisetin, vi\u00f0 mi\u0301na li\u00f0 sigur, at hon f\u00e6r hug til at flyta heimaftur, og eg siti og hugsi, at hendan sendingin ma\u0301 tekstast og sendast um allan heim, ti\u0301 sja\u0301ldan hava F\u00f8royar tykst meira spennandi, lokkandi og fantastiskar enn i\u0301 sendingini Spi\u0301skamarinum vi\u00f0 ny\u0301klakta sjo\u0301nvarpskokkinum Gutta Winther."}, {"text_idx": "#000066", "text": "I\u0301 somu viku, sum Exit F\u00f8royar bo\u0301kin hevur rist i\u0301 okkum, og vi\u0301st a\u0301 nakrar av ors\u00f8kunum til, at alt fleiri f\u00f8royingar velja at seta bu\u0301gv og vera verandi i\u0301 u\u0301tlandinum, so siti eg her vi\u00f0 einum av teimum u\u0301tisetunum, i\u00f0 vit mangla mest, eini v\u00e6lu\u0301tbu\u0301nari f\u00f8royskari kvinnu i\u0301 bestu a\u0301rum, og hyggi at Gutta a\u0301 kulinariskari fer\u00f0 i\u0301 F\u00f8royum, og hon f\u00e6r hug til at flyta heim, er hetta ikki sto\u0301rsligi\u00f0? Er Gutti Winther kanska heiliva\u0301gurin mo\u0301ti fo\u0301lkaminkingini?"}, {"text_idx": "#000067", "text": "Eg ma\u0301 takka Kringvarpinum, fyri at geva okkum hesa fra\u0301li\u0301ku uppliving, vi\u00f0 einum fryntligum, eldhuga\u00f0um og stuttligum sjo\u0301nvarpskokki, sum vei\u00f0ur, matger\u00f0 og etur i\u0301 f\u00f8roysku na\u0301ttu\u0301runi. Samstundis fa\u0301a vit innlit i\u0301 ymiskt a\u0301hugavert um st\u00f8\u00f0ini og ra\u0301v\u00f8rurnar. Hetta er b\u00e6\u00f0i stuttligt og a\u0301hugavert, og eg fa\u0301i hug at fara i\u0301 fj\u00f8r\u00f0una eftir sanddunnuberum."}, {"text_idx": "#000068", "text": "Hetta er so livandi fra\u0301gingi\u00f0, vi\u00f0 vir\u00f0ing fyri fo\u0301lki na\u0301ttu\u0301ru og ra\u0301v\u00f8rum, og so er ta\u00f0 hugnaligt. Ta\u00f0 fangar stutt sagt f\u00f8royska andan, og ta\u00f0 er fra\u0301li\u0301kt. Gle\u00f0i meg longu til n\u00e6sta part."}, {"text_idx": "#000069", "text": "Hev\u00f0i eg, sum u\u0301tlendingur s\u00e6\u00f0 fyrsta partin av Spi\u0301skamarinum, so hev\u00f0i eg vilja vitja\u00f0 F\u00f8royar og ta\u00f0 beinanvegin. Eg hev\u00f0i ennta\u0301 vilja havt Gutta vi\u00f0 sum fer\u00f0alei\u00f0ara/kokk. So eg tv\u00e6tli ikki, ta\u0301 eg sigi, at hetta a\u0301tti at veri\u00f0 teksta\u00f0 og sent um allan heim."}, {"text_idx": "#000070", "text": "Eg ma\u0301 eisini taka i\u0301 soundtracki\u00f0. Kr\u00e6klingar eru ein tann besti bo\u0301lkurin vit hava havt i\u0301 F\u00f8royum, og lagi\u00f0 P\u00f8sta ver\u00f0, i\u00f0 var i\u0301 byrjanini av sendingini, er ein gloymd f\u00f8roysk perla. Hetta lagi\u00f0 var ein slagari i\u0301 N\u00e6rvarpinum i\u0301 Keypmannahavn tann ti\u0301\u00f0 ta\u00f0 var. Deiligt, at hann bleiv funnin fram aftur. Hetta er nokk fyrsta lagi\u00f0, i\u00f0 Hanus Johansen sp\u00e6ldi inn sum forsangari."}, {"text_idx": "#000071", "text": "Etikkur hevur li\u0301tlan a\u0301huga millum f\u00f8roysk mi\u00f0lafo\u0301lk"}, {"text_idx": "#000072", "text": "Einans 10 f\u00f8roysk mi\u00f0lafo\u0301lk ti\u0301mdu at m\u00f8ta upp, ta\u0301 teirra yrkisfelag F\u00f8roysk Mi\u00f0lafo\u0301lk setti etikk a\u0301 dagskra\u0301nna. A\u0301hugin fyri etikki er opinbart ikki serliga sto\u0301rur millum okkara mi\u00f0lafo\u0301lk."}, {"text_idx": "#000073", "text": "Felagi\u00f0 F\u00f8roysk Mi\u00f0lafo\u0301lk skipa\u00f0i leygardagin fyri temadagi um etikk i\u0301 fj\u00f8lmi\u00f0lunum, ta\u00f0 var norski serfr\u00f8\u00f0ingurin og journalisturin Gunnar Bodahl-Johansen, i\u00f0 var skei\u00f0shaldari. Hann er royndur journalistur, undirvi\u0301sari og fyrrverandi limur i\u0301 norska etiska fj\u00f8lmi\u00f0lara\u0301\u00f0num."}, {"text_idx": "#000074", "text": "Dagurin var a\u0301hugaverdur, og skra\u0301in var spennandi, umframt fyrilestur um etiskar lei\u00f0reglur i\u0301 fj\u00f8lmi\u00f0lunum, var\u00f0 arbeitt vi\u00f0 ymiskum f\u00f8royskum fj\u00f8lmi\u00f0las\u00f8gum, i\u00f0 hava veri\u00f0 a\u0301 markinum fyri hvat er etiskt r\u00e6tt ella skeivt."}, {"text_idx": "#000075", "text": "Heftni, tru\u0301\u00f0vir\u00f0i og u\u0301tmeldingar a\u0301 eitt nu\u0301 sosialum mi\u00f0lum var\u00f0 somulei\u00f0is vi\u00f0gj\u00f8rt, a\u0301\u00f0renn Gunnar Bodahl-Johansen greiddi okkum fra\u0301, um hvussu mi\u00f0larnir dekka\u00f0u terrora\u0301lopi\u00f0 22. juli 2011 og um eftirsp\u00e6li\u00f0 av hesum."}, {"text_idx": "#000076", "text": "Alt i\u0301 alt ein fi\u0301nur dagur, men ta\u00f0, sum skelka\u00f0i meg, var uppm\u00f8tingin. Hetta er eitt so ty\u0301dningarmiki\u00f0 evni, og eitt evni, i\u00f0 fj\u00f8lmi\u00f0lafo\u0301lk i\u0301 F\u00f8royum mugu vera serliga uppmerksom um, ti\u0301 mi\u00f0larnir hja\u0301 okkum eru so sperdir fi\u0301ggjarliga og sostatt vi\u00f0 kvalifisera\u00f0um ressoursum, at l\u00e6tt er at missa prinsippini burt."}, {"text_idx": "#000077", "text": "Dagurin var o\u0301keypis fyri limir i\u0301 F\u00f8roysk Mi\u00f0lafo\u0301lk, so ta\u00f0 er o\u0301fatiligt, at so fa\u0301 lutto\u0301ku. Kringvarpi\u00f0 a\u0301tti seks av teimum ti\u0301ggju, me\u00f0an hini arbeiddu a\u0301 Dimmu og Sosialinum. Me\u00f0an einasti mi\u00f0ilin, i\u00f0 sendi ti\u0301\u00f0indalei\u00f0sluna var Sosialurin. Eingin av privatu netmi\u00f0lunum var umbo\u00f0a\u00f0ur, ho\u0301ast hesir eiga alsamt st\u00f8rri part av okkara ti\u0301\u00f0indaflutningi, og flest allir ly\u0301\u00f0a av teoretiskum undirskoti."}, {"text_idx": "#000078", "text": "Eg skal ikki d\u00f8ma um, hvi\u0301 so fa\u0301 lutto\u0301ku. Sja\u0301lvandi eru summi upptikin, men ein so va\u0301nalig uppm\u00f8ting vi\u0301sir, at etikkur veruliga ikki hevur nakran serligan a\u0301huga hja\u0301 flestu f\u00f8roysku mi\u00f0lafo\u0301lkum, og ta\u00f0 er fu\u0301l skomm."}]